stanford-oval/wikipedia huggingface dataset:
Yummly

| --- | --- |

 נתונים כלליים
 מייסדים:  דוד פלר (David Feller),  ואדים גשל (Vadim Geshel)
 תקופת הפעילות:  ינואר 2009 – הווה (כ־15 שנים)
 מיקום המטה:  רדווד סיטי 
 משרד ראשי:  קליפורניה
 ענפי תעשייה:  תוכנה 
 מוצרים עיקריים:  מנוע חיפוש
  
 www.yummly.com
 
יאמלי (באנגלית: Yummly), הוא אתר ואפליקציית מובייל לחיפוש מתכונים וניהול רשימת קניות.
היישום פותח על ידי צמד המפתחים דוד פלר (David Feller) וואדים גשל (Vadim Geshel) ושוחררה בחודש ינואר 2009.
היישום זמין עבור מערכות ההפעלה iOS (אייפון), אנדרואיד וכמו כן באמצעות אתר אינטרנטי בגלישה דרך הדפדפן.
יאמלי, מאפשרת למשתמשים לחפש מתכונים לפי מרכיבים, מחירים, טעמים מוכרים, הרגלי תזונה, רגישויות למזון ועוד. בנוסף לאפליקציה יכולת למידה המציעה מתכונים על פי העדפות וחיפושי עבר.
בשנת 2014 דיווחה החברה על 15 מיליון משתמשים פעילים בארצות הברית בלבד, בעקבות זאת הוחלט לשיק אתרים נוספים בבריטניה, גרמניה והולנד.
בחודש מאי 2017, נרכשה Yummly על ידי חברת ווירפול (Whirlpool Corporation) שהתחייבה שהחברה תמשיך לפעול כחברת בת.
ראו גם

אפליקציית מובייל
אנדרואיד (מערכת הפעלה)
iOS
Google Apps
OfferNissim

OfferNissim הוא אלבום רמיקס של המפיק המוזיקלי הישראלי עופר ניסים. הוא יצא לאור בשנת 2005 בהוצאת חברת התקליטים IMP רקורדס.
רקע

בשנת 2005 ראה אור אלבומו הבין-לאומי הראשון של עופר ניסים, First Time, וזאת במקביל לשני אלבומים בישראל: גרסה מקומית ל-First Time ו-OfferNissim, אוסף רמיקסים שהפיק ללהיטים של זמרים שונים. בעטיפת האלבום ניתן לראות את פרצופו עם משקפי שמש ואת שמו OfferNissim.
רצועת בונוס מספר אחת-עשרה שצורפה היא "Rain (Yinon Yahel Rx)" שהוקלט על ידי מאיה סימנטוב.
רשימת רצועות

| OfferNissim> מס' | OfferNissim> שם | OfferNissim> משך | OfferNissim>  | OfferNissim>  | OfferNissim>  | OfferNissim>  | OfferNissim>  | OfferNissim>  | OfferNissim>  |
| --- | --- | --- | --- | --- | --- | --- | --- | --- | --- |
| 1. | Intro  | 1:28 |  |  |  |  |  |  |  |
| 2. | Home (Offer Nissim Remix Part 1)  | 8:07 |  |  |  |  |  |  |  |
| 3. | Twisted (Offer Nissim 2005 Rework)  | 6:30 |  |  |  |  |  |  |  |
| 4. | Live You All Over (Offer Nissim Remix)  | 8:00 |  |  |  |  |  |  |  |
| 5. | Easy as Life (Offer Nissim Remix)  | 7:02 |  |  |  |  |  |  |  |
| 6. | Jerusalem of Gold (Offer Nissim Dub)  | 6:07 |  |  |  |  |  |  |  |
| 7. | Cinderella Rockefella (Offer Nissim Dub)  | 7:05 |  |  |  |  |  |  |  |
| 8. | Piece of My Heart  | 8:00 |  |  |  |  |  |  |  |
| 9. | I Want More  | 7:32 |  |  |  |  |  |  |  |
| 10. | The Wonder of It All (Offer Nissim Remix)  | 8:30 |  |  |  |  |  |  |  |
| 11. | Rain (Yinon Yahel Rx) (רצועת בונוס)   | 8:04 |  |  |  |  |  |  |  |
| משך כולל: | משך כולל: | 75:45 |  |  |  |  |  |  |  |
Long Train Runnin'

'Long Train Runnin הוא סינגל, שבוצע על ידי להקת האחים דובי ונכתב על ידי חבר הלהקה טום ג'ונסטון. השיר יצא לאור בשנת 1973.
רקע

השיר נוגן תחילה בהופעות של הלהקה אך הוקלט רק שלוש שנים לאחר מכן. השיר נכלל באלבום The Captain and Me והגיע למקום השמיני במצעד בילבורד הוט 100.
בשנת 1982 ביצעה להקת Traks חידוש לשיר, ובשנת 1991 חודש השיר על ידי הרכב הפופ בננהרמה. גרסת רמיקס בביצוע הדובי ברדרז יצאה בשנת 1993. היא דורגה במצעדים במספר מדינות. במצעד הסינגלים הבריטי הגיעה הגרסה למקום השביעי, השיר היחיד שלהם שהגיע לעשרת הגדולים במצעד זה.
הערות שוליים

↑  צ'לסי סטיוט, The Doobie Brothers’ ‘Southbound’ a Jukebox of Greatest Hits, באתר ונקובר וויקלי, 17 בנובמבר 2014
1 2  Long Train Runnin' by The Doobie Brothers, באתר songfacts
| --- | --- |
בקרת זהויות :  MusicBrainz work: 4387b140-5cb2-3f06-ab98-43a15fcc5281 
ערך זה הוא קצרמרבנושא שירים. אתם מוזמנים לתרום לוויקיפדיה ו.
Office Online

| --- | --- |


 סוג:  אתר אינטרנט 
 תקופת הפעילות:  7 ביוני 2010 – הווה (14 שנים) 
 בעלות:  מיקרוסופט 
 אתר רשמי
 
Office Online הוא אתר אינטרנט בבעלות חברת מיקרוסופט, המרכז את כל יישומי ה-office החינמיים-מקוונים במסגרת אחת. האתר office.com הוא מיתוג מחדש ועדכון לגרסה הקודמת של ה-office החינמי-מקוון – Office Web Apps.
בתחילת שנת 2014, וכחלק מההתחדשות של מיקרוסופט, בעקבות הכישלון של Windows 8.1[דרוש מקור] והתביעה נגד התוכנה המקוונת SkyDrive, שבעקבותיה שונה השם ל-OneDrive, התעדכנו והשתכללו יישומי ה-office החינמי-מקוון – Office Web Apps, והשם שונה ל-"Office Online".
הרקע להקמה

השקת האתר office.com קרתה בשל כמה גורמים, שיחד הובילו לשינוי קיצוני ב-microsoft.
הראשון, ואולי המכריע, הוא כישלונם הגדול של מערכות ההפעלה Windows 8 ו-Windows 8.1. בשתי מערכות הפעלה אלו הוכנסו שדרוגים ועדכונים, אשר כשלו ולא עמדו במבחן הקהל, שמחציתו (45.5%) העדיפה להישאר במערכת ההפעלה הקודמת, Windows 7, גם שנה לאחר השקת המערכת החדשה.
בנוסף, תביעת חברת הטלוויזיה הבריטית BskyB, בשל הפרת זכויות יוצרים בשימוש בשם "sky", יצרה אנרכיה במיקרוסופט, ובסופה הושג הסכם פשרה. בהסכם התחייבה מיקרוסופט לשינוי הדרגתי של השם "SkyDrive" לשם "OneDrive".
כל אלו, בנוסף למגמה הכללית של מיקרוסופט, בשל היחלשותה כמעצמת מחשבים, הובילו למיתוג כללי בחברה, שיתבטא במערכת ההפעלה החדשה (לעתיד (בזמנו), Windows 10), וב-Office Online.
על האתר

האתר החדש, office.com, מכיל גרסה בסיסית של כל היישומים מחבילת האופיס הבסיסית: Word, Excel, PowerPoint, OneNote ואפליקציות נוספות הקשורות ל-OneDrive – תוכנת אנשי קשר, OneDrive, ותוכנת הדואר האלקטרוני Outlook.
האתר מציע עריכה או יצירה של קבצים מחבילת האופיס הבסיסית, בממשק מקביל לזה של גרסת Office 2013, אך מכיל הרבה פחות תכונות ואפשרויות ממנה. שדרוג עיקרי של מיקרוסופט הוא הוספת תכונות, גם אם הן רחוקות מתכונות האופיס המלא.
למרות השדרוג באתר, הגישה ליישומים הללו עדיין מחייבת חשבון דוא"ל או חשבון מיקרוסופט, ללא אפשרות גישה למי שאינו בעלים של אחד מהחשבונות הללו.
מימוש עצמאי של Office Online

בנוסף לשירות של מיקרוסופט, המבוסס על פלטפורמת Azure, ניתן להתקין שרתים פרטיים של Office Online על גבי פלטפורמות קלות יותר למימוש, כגון SharePoint. למימוש כזה ישנם יתרונות בהתאמת השירות לצרכים הספציפיים של הארגון, וייתכן שגם יתרון אבטחתי.
ראו גם

אופיס 365
OneDrive
Microsoft Office
windows 8
Off to the Races

| --- | --- |

 סינגל שיווקי בביצוע לנה דל ריי
 מתוך האלבום Born to Die
 יצא לאור:  20 בדצמבר 2011
 תאריך הקלטה:  2010–2011
 סוגה:  היפ הופ אלטרנטיבי
 שפה:  אנגלית
 אורך:  5:01
 חברת תקליטים:  אינטרסקופ • סטריינג'ר
 כתיבה:  לנה דל ריי, טים לרקומב
 הפקה:  אמיל הייני, פטריק ברגר
Off to the Races הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבום הבכורה שלה, Born to Die. השיר יצא לאור ב-20 בדצמבר 2011, כסינגל שיווקי מתוך האלבום.
השיר הגיע למקום ה-40 במצעד שירי הרוק.
רקע וכתיבה

השיר נכתב על ידי לנה דל ריי ביחד עם טים לרקומב והופק על ידי אמיל הייני ופטריק ברגר. במקור, נכלל השיר במיני-אלבום השני של לנה דל ריי, אשר יצא לאור ב-10 בינואר 2012; Lana Del Ray. בהמשך, נכלל גם ב-Born to Die: The Paradise Edition.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים האלטרנטיביים הדיגיטליים | 22 |  |
|  ארצות הברית | מצעד שירי הרוק | 40 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
Mazey Day (מראה שחורה)

| פרק מ"מראה שחורה" |
| --- | --- |
 שפה:  אנגלית 
 תסריט:  צ'ארלי ברוקר 
 בימוי:  Uta Briesewitz 
 דף הפרק ב-IMDb
 
מייזי דיי (באנגלית: Mazey Day) הוא הפרק הרביעי בעונה השישית של אנתולוגיית המדע הבדיוני הבריטית "מראה שחורה". הוא נכתב על ידי יוצר הסדרה צ'ארלי ברוקר ובוים על ידי אוטה ברישביץ. הפרק שוחרר בנטפליקס, יחד עם שאר הפרקים של העונה השישית, ב-15 ביוני 2023.
עלילה

בשנת 2006, פפראצי ששמה "בּוֹ" מצלמת כוכב טלוויזיה יוצא לדייט עם אהובו הסודי, והוא בתגובה מנסה לרכוש ממנה את התמונות מחשש להשלכות שיגרמו מפרסומן, אך נכשל. לאחר שבּוֹ מוכרת את התמונות למגזין, השחקן שולח יד בנפשו. כשהיא מרגישה אשמה עקב השערורייה, היא מחליטה לנסות להפסיק למכור תמונות.
בעת שבּוֹ מחפשת עבודה חדשה, היא נתקלת בבעיות כלכליות, אך לפתע היא מתוודעת לכך שיש פרס של 30,000 דולר עבור תמונות של השחקנית "מייזי דיי", שלא נראתה כבר שבועיים לאחר שעזבה את סט הצילומים של סרט המתרחש בצ'כיה – ללא ידיעתו של הציבור הרחב. מייזי נמלטת מהמדינה לאחר שגרמה לתאונת פגע וברח בשכרות. דרך אנשי הקשר שלה, בּוֹ מגלה שמייזי מצאה מחסה באחוזה של מפיק. בּוֹ עוקבת אחר מכונית שעוזבת את האחוזה עד שהנהג יוצא ומחורר את צמיגי המכונית שלה. כשהיא הולכת לחפש סיוע במזנון סמוך, בּוֹ מגלה שהמקום היחיד ללינה בסביבה הוא מרכז שיקום שהושכר על ידי אדם בודד למשך כל סוף השבוע.
בעקבות קצה החוט, בּוֹ קוראת לעמיתה, הצלם "הקטור", להסיע אותה למרכז השיקום, ועם הגעתם, מוצאים אותם שני צלמי פפראצי אחרים אשר הרכיבו מכשיר מעקב על אופנועו של הקטור. עם רדת הלילה הצלמים חודרים למתקן ומאתרים את חדרה של מייזי, שם היא קשורה בשרשרת על צווארה. בּוֹ המבועתת מתחילה לשחרר אותה בעוד שהאחרים מצלמים. ברגע שירח מלא עולה בשמיים, מייזי מתחילה להפוך לאשת זאב. הצלמים בורחים, ובעת שבּוֹ והקטור עושים את דרכם אל המזנון, האחרים נהרגים על ידי אשת הזאב. אשת הזאב נכנסת דרך הדלת האחורית ושוחטת את כולם במזנון מלבד בּוֹ, שעוצרת את ההתקפה עם אקדח של שוטר. מייזי הפצועה, שחזרה להיות אדם, מתחננת בפני בּוֹ שתהרוג אותה. בּוֹ נותנת לה את האקדח, מייזי מחייכת לפני שהיא יורה בעצמה, ואז בּוֹ מצלמת תצלום של ההתאבדות.
הפקה

נטפליקס הודיעה כי עונה שישית של "מראה שחורה" נמצאת בפיתוח במאי 2022, כמעט שלוש שנים מאז יצאה העונה הקודמת. התסריטאי של "Mazey Day" היה צ'ארלי ברוקר, והבמאי היה אוטה ברישביץ. אורכו של הפרק 40 דקות, מה שהופך אותו לפרק הקצר ביותר בתוכנית.
התפאורה של תחילת שנות ה-2000 נבחרה מעצם היותה התקופה שלפני ש-"כולם נהיו פפראצי" בעקבות הסמארטפונים, אז היה הרבה יותר קשה לזייף הוכחות מתועדות. הגישה הנוגעת יותר לנושא האימה הגיעה כאשר ברוקר רצה משהו ש-"יתגרש עם התודעה שלי לגבי מה שהתוכנית "נועדה" להיות" והדגיש עד כמה "'בני אדם חלשים' זה הסיפור, ולא 'טכנולוגיה היא רעה'". ברוקר שקל לשים את הפרק תחת התווית "מראה אדומה" שהופיעה בפרק "שד 79", אך לבסוף החליט להימנע בתחושה שהיעדר הפתיחה המסורתית יהווה ספוילר לגבי הכיוון השונה.
אף על פי שההפקה הייתה מודעת לקשר לפני יציאת הפרק, השיר "Supermassive Black Hole" של מיוז לא נבחר כהתייחסות מכוונת לסדרת הסרטים "דמדומים", בה מופיעים אנשי זאב.
הפקה > ליהוק וצילום

דיווחים ראשונים ביולי 2022 חשפו את הליהוק של זאזי ביטס, קלרה רוגארד ודני רמירז, שנקשרו לפרק "Mazey Day" בחודש שלפני יציאת הסדרה.
הצילומים החלו לכל המאוחר ביוני 2022, כאשר ביטס חשפה שהיא סיימה את חלקה בצילומים.
ביקורות

באתר הביקורות Rotten Tomatoes, הפרק מחזיק בדירוג חיובי של 55% על סמך 11 ביקורות. ה"אינדפנדנט" דירג אותו בשני כוכבים מתוך חמישה; ה"דיילי טלגרף" דירג אותו בחמישה כוכבים. ה-"BBC" כינה את הפרק "החלש בסדרה".
הערות שוליים

↑  Venn, Lydia (15 ביוני 2023). "Netflix's Black Mirror: Mazey Day episode explained". Cosmopolitan. נבדק ב-16 ביוני 2023. {{cite web}}:  (עזרה)
1 2  Flood, Alex (16 ביוני 2023). "'Black Mirror' season six post-watch guide: trivia, set secrets and more". NME. נבדק ב-16 ביוני 2023. {{cite web}}:  (עזרה)
↑  Stefansky, Emma (15 ביוני 2023). "Black Mirror Season 6: Charlie Brooker Breaks Down Every Episode". Esquire. נבדק ב-17 ביוני 2023. {{cite web}}:  (עזרה)
↑  Cleal, Sam (16 ביוני 2023). "Here Are 17 Interesting "Black Mirror" Season Six Facts We Learned In Conversation With Charlie Brooker". Buzzfeed News. נבדק ב-18 ביוני 2023. {{cite web}}:  (עזרה)
↑  Grobar, Matt (2 באוגוסט 2022). "Zazie Beetz Confirms She Just Finished Filming Her Black Mirror Episode". Deadline Hollywood. Penske Media Corporation. ארכיון מ-15 ביוני 2023. נבדק ב-15 ביוני 2023. {{cite web}}:  (עזרה)
↑  Hilton, Nick (15 ביוני 2023). "Black Mirror season six review: Charlie Brooker's sci-fi mishmash needs to stop messing with a winning formula". The Independent. נבדק ב-16 ביוני 2023. {{cite web}}:  (עזרה)
↑    Ed Power, ‏Black Mirror, Mazey Day, review: a thrilling snapshot of early Noughties celeb culture, The Telegraph, 15 June 2023
↑  Armstrong, Neil (15 ביוני 2023). "Black Mirror season six review: Charlie Brooker's series is 'a show that revels in its twists'". BBC. {{cite web}}:  (עזרה)
Philodendron acutatum

| Philodendron acutatum |
| --- | --- |
 Cyclamen purpurascens
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
מין:: Philodendron acutatum
שם מדעי
 Philodendron acutatum ‏שוט, 1856
פרח עם מתחל  צהוב
Philodendron acutatum הוא מין אפיפיט למחצה, מסוג פילודנדרון, בעל עלים גדולים ירוקים ופרחים עם מתחל צהוב, הנפוץ בצפון אמריקה הדרומית ויער האמזונאס (גויאנה, גויאנה הצרפתית, סורינאם, ונצואלה). הצמח נכרך סביב גזעים של צמחים אחרים כטפיל אך הוא עושה זאת לשם תמיכה בלבד, ולא ניזון מהפונדקאי. לצמח המתרבה בעזרת זרעים, פרחים זכריים ונקביים והוא מאביק את עצמו באמצעות חיפושיות.
Long Lost

Long Lost הוא המיני-אלבום השלישי של הזמרת הישראלית עדי אולמנסקי. את האלבום הוציאה לאור ב-20 בינואר 2019 חברת התקליטים Digistage. הוא יצא רק בפלטפורמות הסטרימינג השונים, כמו ספוטיפיי ואפל מיוזיק, ולא בתקליטור כמו שאר יצירותיה.
רשימת רצועות

| מס' | שם | משך |
| --- | --- | --- |
| 1. | Heaven  | 2:42 |
| 2. | Voices  | 4:17 |
| 3. | Save Me from Myself  | 4:01 |
| 4. | No One Around  | 3:52 |
| 5. | Chinatown  | 2:41 |
| 6. | No More  | 3:38 |
| משך כולל: | משך כולל: | 21:13 |
הערות שוליים

↑  Long Lost - ספוטיפיי
Philodendron gigas

| Philodendron gigas |
| --- | --- |
 Philodendron gigas
מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
מין:: Philodendron gigas
שם מדעי
 Philodendron gigas ‏Croat, 1997
Philodendron gigas הוא מין צמח, מסוג פילודנדרון, בעל עלי ענק קטיפתיים (הטרף מגיע עד ל-1.25 מטר), אנדמי לפנמה. הוא מסוגל לטפס על עצים עד לגובה של 20 מטר. הצמח פורח בעונת הגשמים של פנמה המתחילה בחודש יולי ונמשכת כארבעה חודשים. הפרחים לבנים ונוטים לאדום בקצותם. החלק הפנימי של המתחל  מתחלף בין אדום כהה לסגול.
Yunyao

Yunyao היא סדרת לווייני מזג אוויר סינית. השיגור הראשון בוצע בשנת 2024 ומתוכנן להגיע למערכת של 80 לוויינים.
תיאור

מערכת Yunyao מהווה מערכת לוויינים מסחרית של סין שמוקדשת לחקר נתוני מזג אוויר. המערכת מופעלת על ידי חברה Yunyao Aerospace. לוויני ניסוי שוגרו בשנת 2021. לאור הצלחת הניסוי הוחלט להמשיך בפרויקט.
ציוד שמותקן על הלוויינים מנתח תכונות של אותות שנשלחות למערכת Beidou ועל בסיס מידע זה ניתן להגיע למסקנות על תנאי מזג אוויר באזור השידור. הנתונים המתקבלים ניתנים להעברה ללקוחות בהתאם להזמנה.
הלוויינים הראשונים שוגרו בינואר 2024. כל השיגורים מבוצעים בקבוצות של לוויינים שפועלים בגובה של כ-535 ק"מ.
שיגור של שלב שלישי של המערכת שבוצע ביולי 2024 נכשל.
רשימת שיגורים

| 0 | 1 | 2 |
| --- | --- | --- |
| תאריך שיגור | לוויין | אתר שיגור/משגר |
| 11 בינואר 2024 | Yunyao-1 18 - Yunyao-1 20 (3 לוויינים) | אסדה ימית/גרביטי 1 |
| 30 במאי 2024 | Yunyao-1 14 - Yunyao-1 26 (5 לוויינים) | מרכז שיגורי הלוויינים ג'יוצ'ואן/קרס 1 |
| 10 ביולי 2024 | Yunyao-1 15 - Yunyao-1 17 (3 לוויינים) | מרכז שיגורי הלוויינים ג'יוצ'ואן/היפרבולה 1 |
| 29 באוגוסט 2024 | Yunyao-1 15 - Yunyao-1 17 (3 לוויינים) | אסדה ימית/קרס 1 |
| 24 בספטמבר 2024 | Yunyao-1 21 - Yunyao-1 22 (2 לוויינים) | מרכז שיגורי הלוויינים ג'יוצ'ואן/קינטיקה 1 |
SolarMax

| --- | --- |

תיאור הלווין
 מידע כללי
 סוכנות חלל:  נאס"א
 יצרן:  Fairchild Industries
 תאריך שיגור:  14 בפברואר 1980 
 משגר:  דלתא 3000 
 אתר שיגור:  נמל החלל קייפ קנוורל, כן שיגור 17A 
 משימה
 סוג משימה:  חקר פעילות השמש
 לוויין של:  כדור הארץ
 מסלול:  מסלול גיאצנטרי
 משך המשימה הכולל:  14 בפברואר 1980 – הווה (44 שנים) 
 מידע טכני
 משקל בשיגור:  2,315 ק"ג
 קישורים חיצוניים
 מספר קטלוג לוויינים:  11703
 מאגר המידע הלאומי:  1980-014A
 
Solar Maximum Mission‏ (SolarMax) הוא לוויין מדעי לחקר פעילות השמש ששוגר בשנת 1980 ופעל עד לשנת 1989.
משימת הלוויין

הלוויין שוגר ב-14 בפברואר 1980 מנמל החלל קייפ קנוורל בעזרת משגר מדגם דלתא 3000.
על הלוויין הותקנו מספר מכשירים לחקר פעילות השמש בתחומים שונים:
| שם | מטרת המדידות | חוקר ראשי |
| --- | --- | --- |
| קורונהגרף/פולרימטר: 446.5—658.3 ננומטר | עתרת השמש, התפרצות שמש | High Altitude Observatory |
| ספקטרומטר על סגול ופולרימטר 175.0—360.0 ננומטר | קרינת על-סגול של השמש, אטמוספירה | מרכז טיסות החלל מרשל |
| פוליכרומטור קרני רנטגן רכים: 0.14—2.25 ננומטר | התפרצות שמש באזורים פעילים | לוקהיד קורפוריישן, יוניברסיטי קולג' לונדון, Rutherford Appleton Laboratory |
| ספקטרומטר קרני רנטגן קשים בתחום 3.5–30 keV | אזורים פעילים והתפרצויות | אוניברסיטת אוטרכט |
| ספקטרומטר להתפרצויות קרני רנטגן קשים: 15 ערוצי מדידת אנרגיה בתחום 20–260 keV | אזורים פעילים והתפרצויות | מרכז טיסות החלל גודרד |
| ספקטרומטר קרני גמא: 476 ערוצים בתחום ‏0.01-100 MeV | קרן גמא של השמש | אוניברסיטת ניו המפשיר |
| רדיומטר: 0.001-1000 בתחום 0.001-1000 מיקרומטר | צפיפות אנרגיית שמש | המעבדה להנעה סילונית |

בפעילות מדעית היו מעורבים מדענים מארצות הברית ומדינות נוספות.
קורונהגרף/פולרימטר פעל כחצי שנה ובעקבות בעיות ברכיבים אלקטרוניים פעילותו הופסקה בספטמבר 1980. בנובמבר 1980 מערכת בקרה של הלוויין יצאה משימוש. בעקבות כך רק 3 מכשירים יכלו להמשיך ולתפקד. לאור המצב הוחלט להקפיא את פעילות המדעית של הלוויין.
באפריל 1984 שוגרה מעבורת החלל צ'לנג'ר במסגרת משימה STS-41-C. בין הפעילויות המתוכננות הייתה לכידת את הלוויין והעברתו לתא המטען של המעבורת לתיקונים. הדבר נעשה על ידי זרוע רובוטי של המעברות קנדארם. לאחר העברת הלוויין לתא המטען החלו עבודות תחזוקה. מערכת בקרה הוחלפה ורכיבים אלקטרוניים של המכשור הוחלפו. לאחר סיום העבודות הלוויין שוחרר למסלול.
הלוויין פעל ללא תקלות עד לשנת 1989.
בשנים 1987–1989 התגלו 10 כוכבי שביט. ממצאים נוספים פורטו במאמרים מדעים רבים.
בשנת 1989 הלוויין החל לאבד גובה. הוא נכנס לאטמוספירה ונשרף ב-2 בדצמבר 1989.
לוויין בתא מטען של המעבורת במהלך תיקונים
Philodendron crassinervium

| Philodendron crassinervium |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
מין:: Philodendron crassinervium
שם מדעי
 Philodendron crassinervium ‏לינדלי, 1837
Philodendron crassinervium הוא מין צמח נוי, מסוג פילודנדרון, ממשפחת הלופיים שמוצאו ממזרח ברזיל. לפילודנדרון זה מעין עורק אמצעי בולט, ועלים לא רחבים (עד 10 סנטימטר), בצורת רומח, המסוגלים להגיע עד לאורך של מטר אחד. לצמח שורשי אוויר בצבע אדום, ההופכים בהדרגה לחום כהה.
הצמח פורח בפרחים בעלי מתחל לבן שבתחתיתו הוא אדום. האשבול (spadix) מגיע לאורך של 20-25 סנטימטר.
יש לזרוע את זרעי ה- Philodendron crassinervium בעומק של כ- 2 מילימטר בתוך תערובת אדמה ורקבובית, ובטמפרטורה של כ- 25 ° C. הזרעים נובטים תוך 30-120 ימים.
ראו גם

פילודנדרון
Iran Human Rights

| --- | --- |

 מדינה:  איראן 
 תקופת הפעילות:  2005–הווה (כ־19 שנים) 
 www.iranhr.net/en/
 
Iran Human Rights, "ארגון זכויות האדם האיראני", IHR, (בפרסית: سازمان حقوق بشر ایران) הוא ארגון זכויות האדם שמתמקד בזכויות האדם באיראן. הארגון נוסד בשנת 2005, זהו ארגון בלתי ממשלתי, לא מפלגתי ובלתי תלוי פוליטית שבסיסו באוסלו, נורווגיה ונמצא בקשר עם פעילים רבים באיראן ועם ארגונים אחרים לזכויות אדם. פעיל זכויות האדם ומדען המוח מחמוד אמירי-מוגדאם הוא המייסד והדובר הבינלאומי של הארגון.
הארגון מתמקד בביטול עונש המוות באיראן, תמיכה בפעילי זכויות אדם, העצמת החברה האזרחית וקידום כל זכויות האדם לכלל האזרחים באיראן. בנוסף הארגון מרכז מידע ומדווח על הפרות של זכויות אדם במדינה. IHR מפרסם מדי שבוע מגזין משפטי בשפה הפרסית בשם "Hoghooghe Ma", ("זכויותינו"), ומשדר תוכנית טלוויזיה בשם "Edam Bas Ast", ("די להוצאות להורג").
ביטול עונש המוות באיראן

ארגון זכויות אדם האיראני הוא אחת הארגונים הלא ממשלתיים הפועלים לביטול עונש המוות באיראן. מאז שנת 2008 הארגון מפרסם דוחות שנתיים על עונשי מוות באיראן. תודות לרשת הפעילים הרחבה שלו בתוך איראן, הארגון מקבל דיווחים על מקרי עונש מוות שבוצעו בחשאי או על מקרים שלא הוכרזו על ידי התקשורת הרשמית באיראן. מלבד דיווח ומעקב אחר מגמות עונש המוות, הארגון עובד עם התקשורת הבינלאומית כדי ליצור מודעות לגבי מצב עונש המוות באיראן.
הארגון נבחר כחבר בוועדת ההיגוי של הקואליציה העולמית נגד עונש מוות .
ביטול עונש המוות באיראן > מקרים

נוויד אפכארי: במקרה של המתאבק והמפגין בן ה-27, נוויד אפכארי, הארגון פרסם את מסמכי בית המשפט ואת הפרות הזכויות שבוצעו נגד נוויד ואחיו בכל שלב של מעצרם וההליכים המשפטיים. עורך דין בו בחרו התפטר לאחר שקיבל איומים מהרשות השופטת והוחלף על ידי עורכי דין ממונים. בהקלטות ממשפטו שפורסמו על ידי IHR, ניתן לשמוע את נאוויד מתגונן ודורש לראות את צילומי הטלוויזיה במעגל סגור המשמשים כראיה נגדו. האחים אמרו שהחוקרים עינו אותם ואיימו כי יפגעו משפחתם כדי לאלץ אותם להודות בטענות שהם כינו שקרים. ב-1 בספטמבר 2020, IHR דחה את טענות הרשות השופטת האיראנית לאחר שמסמכי בית המשפט והראיות פורסמו בשנית
פעילי זכויות אדם

IHR מפרסם דו"ח שנתי על מצבם של פעילי זכויות אדם באיראן. בדו"ח 2019/2020, IHR הדגיש את מצבם של 53 פעילי זכויות אדם שנשפטו בסך הכל לכמעט 400 שנות מאסר ו-787 מלקות. במאמר לציון יום זכויות האדם הבינלאומי כתב מחמוד אמירי-מוגדאם על מצבם של מגיני זכויות אדם באיראן: "התעלמות מענייני זכויות אדם אינה עוד פתרון בר קיימא. הגיע הזמן לקרוא למדינות דמוקרטיות לתת עדיפות למדיניות חוץ המבוססת על זכויות אדם. לא רק בגלל הערכים והעקרונות שהם הבסיס למערכת הזכויות שלנו אלא בגלל שלא ניתן להשיג שלום ויציבות ברי קיימא ללא זכויות אדם."
ניטור מחאות > בית הדין אבאן

ביום השנה להפגנות האיראניות 2019–2020, IHR הצטרף לצדק לאיראן ול-ECPM כדי להקים בית דין בינלאומי עממי (International People's Tribunal בית הדין "אבאן", בהתייחס לחודש אבאן האיראני בו התרחש דיכוי ההפגנות באיראן בסוף שנת 2019) . בית הדין הוקם במטרה לחקור מעשי זוועה שבוצעו במהלך ובעקבותיהן של ההפגנות הארציות בנובמבר 2019 למען משפחות הקורבנות. על הקמתו אמר מנהל IHR מחמוד אמירי-מוגדאם : "הקמת בית הדין הזה היא דחופה והכרחית. כשהקהילה הבינלאומית מעלימה עין מזוועות כאלה, למי שיודע מה קרה מוטלת אחריות מוסרית להביא לצדק ואחריות".[דרוש מקור]
ניטור מחאות > הפגנות מהסא אמיני

בשנת 2022 פרצו הפגנות מהסא אמיני בעקבות זעם ציבורי על מותה של מהסא אמיני בת ה-22 במהלך מעצרה במשטרה. היא נעצרה על ידי המשטרה הדתית האסלאמית, המשטרה הפוליטית והמוסרית של איראן, בגין הפרת קוד הלבוש הנוקשה של הרפובליקה האסלאמית. ההפגנות התפתחו בהמשך לדרישות רחבות יותר - הענקת זכויות לנשים, ביטול חוקי דת ודרישה לקדם דמוקרטיה באיראן. IHR עקב ברציפות אחר אלימות ממשלתית ודיווח עליהן במהלך ההפגנות. עד 5 בנובמבר 2022 נהרגו 304 מפגינים. ונכון ל-5 בדצמבר הרגו המשטרה וכוחות ביטחון אחרים לפחות 448 מפגינים, בהם 60 קטינים.
מגזין

הארגון מפרסם מדי שבוע מגזין משפטי בשפה הפרסית בשם "Hoghooghe Ma", בתרגום ל"זכויותינו". כל מהדורה מדגישה נושא מסוים.
תוכנית טלוויזיה

IHR משדרת תוכנית טלוויזיה בשפה הפרסית בשם "Edam Bas Ast", ("די להוצאות להורג").
ראו גם

זכויות האדם באיראן
ארגוני זכויות האדם
הערות שוליים

↑  "About Us - Iran Human Rights". Iran Human Rights. 6 אוג' 2016. נבדק ב-6 אוג' 2016. {{cite news}}:  (עזרה)
↑  "Reports". Iran Human Rights. נבדק ב-15 ביוני 2022. {{cite web}}:  (עזרה)
↑  "Iran; Secret and Unannounced Executions in 2017". iranhr.net. נבדק ב-15 ביוני 2022. {{cite news}}:  (עזרה)
↑  "Iran's easing of drug laws could halt execution of 5,000 prisoners". The Guardian. 10 בינואר 2018. נבדק ב-15 ביוני 2022. {{cite news}}:  (עזרה)
↑  "Iran executes juvenile offender for male rape after 'torturing him into confession'". International Business Times. 8 באוקטובר 2017. נבדק ב-15 ביוני 2022. {{cite news}}:  (עזרה)
↑  "Member organizations". World Coalition (www.worldcoalition.org). נבדק ב-15 ביוני 2022. {{cite news}}:  (עזרה)
↑  "Protester Navid Afkari Sentenced to Death after Confessing Under Torture". iranhr.net. 28 באוגוסט 2020. נבדק ב-15 ביוני 2022. {{cite web}}:  (עזרה)
↑  "Voice recording of Navid Afkari in Court". twitter.com/ihrights. נבדק ב-15 ביוני 2022. {{cite web}}:  (עזרה)
↑  "IHR Denounces Iranian Judiciary's Denial of Torture and Injustice". iranhr.net. 1 בספטמבר 2020. נבדק ב-15 ביוני 2022. {{cite web}}:  (עזרה)
↑  "IHR Human Rights Defenders Report 2019-2020" (PDF). iranhr.net. נבדק ב-15 ביוני 2022. {{cite web}}:  (עזרה)
↑  "It's Time for a Human Rights-Based Foreign Policy With Iran". The Globe Post. 11 בדצמבר 2020. נבדק ב-10 מרץ 2021. {{cite news}}:  (עזרה)
↑  "International People's Tribunal On Iran Atrocities Of November 2019". Aban Tribunal. 16 בנובמבר 2020. נבדק ב-10 אפר' 2021. {{cite news}}:  (עזרה)
↑  "International People's Tribunal Established to Investigate Iran Atrocities". Iran Human Rights. 16 בנובמבר 2020. נבדק ב-10 אפר' 2021. {{cite news}}:  (עזרה)
↑  "Iran Protests: At least 304 Including 41 Children Killed/At Least 16 People Killed in Another "Bloody Friday" in Baluchistan". Iran Human Rights (באנגלית). נבדק ב-2022-11-09.
↑  "Iran Protests: at Least 448 People Killed". Iran Human Rights. 29 בנובמבר 2022. {{cite news}}:  (עזרה)
↑  "Hoghooghe Ma" [Our Rights]. iranhr.net. נבדק ב-2023-03-06.
↑  "Edam Bas Ast" [Enough Executions]. iranhr.net. נבדק ב-2023-03-06.